NaiveNeuron/SloPal huggingface dataset:
Paška, Pavol, predseda NR SR (2014-03-28):
Faktické poznámky. Traja páni, štyria páni poslanci. Končím možnosť. Pán poslanec Přidal.
Pellegrini, Peter, predseda NR SR (2015-01-27):
Ďakujem pekne, pán poslanec. S faktickými poznámkami štyria páni poslanci. Končím možnosť prihlásiť sa s faktickými poznámkami. Pán poslanec Petrák.
P. Hrušovský, podpredseda NR SR: (2001-09-20):
(Ruch v sále.) Pokoj, páni poslanci.
Heger, Eduard, poslanec NR SR (2016-04-21):
Ja sa chcem len poďakovať.
Bugár, Béla, podpredseda NR SR (2017-06-13):
Pán poslanec Marosz, nech sa páči.
Panáček, Milan, poslanec NR SR (2013-06-19):
Pán predseda, dajte, prosím, hlasovať o pozmeňujúcich a doplňujúcich návrhoch zo spoločnej správy o bodoch 1 až 16 spoločne s odporúčaním gestorského výboru schváliť.
Laššáková, Jana, podpredsedníčka NR SR (2012-07-31):
Pani poslankyňa Tomanová. Pani poslankyňa, ale treba sa prihlásiť včas. Nech sa páči.
Z. Horváth, poslanec: (2004-12-15):
Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a 68 zákona č. 350/1996 Z. z., ako i náležitosti určené v legislatívnych pravidlách. Z toho vyplýva, že návrh zákona obsahuje paragrafové znenie a dôvodovú správu. Zmyslom predkladaného návrhu zákona je vymedziť nelegálnu prácu a nelegálne zamestnávanie. Cieľom je chrániť nielen spoločnosť pred nelegálnou prácou a nelegálnym zamestnávaním, ale aj chrániť fyzické osoby, pre ktoré nelegálna práca prináša sociálnu neistotu. Dámy a páni, s ohľadom na oprávnenia, ktoré pre mňa ako spravodajcu vyplývajú z § 73 zákona o Národnej rade Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) zákona č. 350/1996 Z. z. na tom, že po rozprave odporučí uvedený návrh zákona prerokovať v druhom čítaní. Súčasne odporúčam v zmysle § 74 ods. 1 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, v súlade s rozhodnutím predsedu Národnej rady Slovenskej republiky č. 940 z 12. decembra 2004 prideliť návrh zákona na prerokovanie, a to ústavnoprávnemu výboru, výboru pre financie, rozpočet a menu, výboru pre sociálne veci a bývanie, výboru pre hospodárstvo, privatizáciu a podnikanie, výboru pre verejnú správu, výboru pre zdravotníctvo a výboru pre ľudské práva, národnosti a postavenie žien. Za gestorský výbor navrhujem v súlade s citovaným rozhodnutím predsedu Národnej rady Slovenskej republiky výbor pre sociálne vecí a bývanie. Súčasne navrhujem, aby výbory, ktorým bol uvedený návrh pridelený, ho prerokovali v lehote do 27. januára 2005 a gestorský výbor do 28. januára 2005. Pán predseda, skončil som. Otvorte, prosím, rozpravu.
Blaha, Ľuboš, podpredseda NR SR (2024-01-31):
Pani poslankyňa Darina Luščíková.
Sulík, Richard, predseda NR SR (2011-09-08):
Prosím, hlasujte teraz. (Hlasovanie.) Prítomných 147 poslancov, hlasovalo 79 za, 67 sa zdržalo, 1 nehlasoval. Národná rada pridelila návrh tohto zákona výborom, určila gestorský výbor a príslušné lehoty. Poprosím pani poslankyňu Tkáčovú, spravodajkyňu z výboru pre pôdohospodárstvo a životné prostredie, aby uviedla hlasovanie v prvom čítaní o vládnom návrhu zákona o rastlinolekárskej starostlivosti a o zmene zákona č. 145/1995 o správnych poplatkoch, tlač 477. Nech sa páči. (Hlasovanie o vládnom návrhu zákona o rastlinolekárskej starostlivosti a o zmene zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 477.)
Benčík, Ján, poslanec NR SR (2022-10-25):
Je priam osviežujúce čítať návrh uznesenia, ktoré právom odsudzuje barbarský útok Ruskej federácie na Ukrajinu a skutky, ktorých sa ruská armáda dopúšťa na ich pokojných obyvateľov vrátane starcov, stareniek, žien a detí, čiže na civilné infraštruktúre vrátane ruských príbytkov. Je to osviežujúce najmä potom, ako sme boli svedkami toho, ako poslanci SMER-u pod pláštikom boja za mier predložili do Národnej rady kvislingovský návrh uznesenia k mierovej stratégii riešenia rusko-ukrajinského konfliktu, to je na, v typickom štýle piatej kolóny posúva ruské naratívy a v podstate ignoruje skutočnosť, že Rusko je agresorom a Ukrajina jeho obeťou. Návrh uznesenia, ktoré nie je v záujme zákerne napadnutej barbarsky ničenej a drancovanej Ukrajiny, ktoré chce predpisovať neutralitu a urobiť ju tak v podstate bezbrannou voči svojmu agresívnemu susedovi. Nie je v záujme Európskej únie, ktorej sme členmi, voči ktorej vedie Putinove Rusko hybridnú vojnu a na jej vydieranie zneužíva dodávky surovín. A určite nie je ani v záujme Slovenskej republiky, ktorú Putinove Rusko označilo za nepriateľskú krajinu. Mier si, samozrejme, želáme všetci, ale v tomto prípade jediným, kto má právo uzavrieť, je Ukrajina a jej ťažko skúšaný ľud. A iba Ukrajina rozhodne, kedy na to dozrel čas. Uzavretie mieru by v súčasnej situácii iba utvrdil agresora, ktorý je bez akýchkoľvek pochýb Putinove Rusko, že napadnúť menšieho suseda a prisvojiť si časť jeho územia sa oplatí, ako aj to, že vydieranie jadrovými zbraňami prináša úspech, čo je pre budúcnosť ľudstva, a neváham povedať aj pre samotnú jeho existenciu, mimoriadne nebezpečné. Uzavretie takéhoto mieru by bezpečnosť Európy neposilnila. Práve naopak. Znamenalo by v budúcnosti bezpečnostnú hrozbu zo strany Ruska, predovšetkým pre jeho susedov, najmä pre pobaltské krajiny, ale aj pre stredoeurópske štáty vrátane Slovenska, ktoré boli donedávna súčasťou sovietskeho impéria, ktorého rozpadom sa ruské vedenie na čele s Putinom nedokáže zmieriť a sníva o jeho obnovení. To, akými barbarskými prostriedkami by ruské obnovenie svojho impéria realizovalo, názorne ukazuje celému svetu od 24. februára na Ukrajine. My, ktorí sme boli v roku 1968 svedkami tzv. bratskej pomoci a toho, čo táto z moskovského Kremľa riadená vojenská invázia pre Slovensko znamenala a ako ho na dlhé roky poznamenala, nezabúdame. Preto citlivo vnímam návrhy novodobých biľakovcov a považujem za svoju povinnosť sa voči nim ohradiť, odmietnuť ich a pomenovať ich tak, ako si to zaslúžia. Rovnako ako podporím uznesenie, ktorého návrh predniesla predsedníčka poslaneckého klubu SaS kolegyňa Zemanová, ktoré pomenúva vojnové hrôzy na Ukrajine pravým menom. Takýto návrh uznesenia pritom na rozdiel od návrhu uznesenia, ktorý predniesli poslanci zo strany SMER, s radosťou podporím.
Laššáková, Jana, podpredsedníčka NR SR (2014-11-09):
Pán poslanec Hlina, nech sa páči.
Žiga, Peter, podpredseda NR SR (2024-09-26):
Pán poslanec, chcem vás poprosiť, keby ste hovorili ku skrátenému legislatívnemu konaniu. Budete mať priestor v prvom čítaní, nehovoriac o druhom čítaní. Skúsme sa venovať len skrátenému legislatívnemu konaniu.
M. Číž, podpredseda NR SR: (2007-03-22):
Teraz má slovo pán poslanec Lebocký. Poprosím pánov poslancov v dobrej viere, aby tie faktické poznámky zneli skôr, lebo takto to vyzerá po lehote. Teda s faktickými poznámkami, pán poslanec Miklós a pán poslanec Kahanec, pani poslankyňa Radičová. Uzatváram možnosť prihlásiť sa s faktickou poznámkou. Slovo má pán poslanec László Miklós.
Pčolinský, Peter, podpredseda NR SR (2022-12-01):
Pán predseda výboru Kremský.
M. Číž, podpredseda NR SR: (2010-04-27):
Otváram rozpravu. Písomnú prihlášku do rozpravy nemám. Tak sa pýtam, kto sa do rozpravy hlási ústne? Na tabuli máme pána poslanca Zsolta Simona. Ešte niekto, prosím? Pokiaľ nie, uzatváram možnosť prihlásiť sa do rozpravy ústne. Slovo má pán poslanec Zsolt Simon.
Paška, Pavol, predseda NR SR (2014-05-13):
Pán poslanec Mičovský.
Hlina, Alojz, poslanec NR SR (2013-05-22):
Ďakujem veľmi pekne. Ja len takou technickou poznámkou. Ak som to správne zachytil, že ktorá je tá škola, ktorá má 1 000 žiakov. Tak vy ste, pán minister, povedali, že to je stredná škola, nie? To je základná škola, máte to v tej správe. Ja vám poviem ktorá. V Jarovniciach. A vy ste sa tak zatvárili, keď som povedal, že genocída. Nuž ja vám poviem. V Jarovniciach je 4 000 obyvateľov... (Prerušenie vystúpenia predsedajúcou.)
Kuffa, Štefan, poslanec NR SR (2013-03-27):
Ďakujem za slovo. Ja chcem reagovať na tú druhú časť, aj keď je to mimo predkladaného tohto zákona, chcem povedať, že úžerníctvo sa nedá nazvať biznisom. Úžerníctvo, to je novodobý druh výpalníctva, ktorý ničí mnohé rodiny, rozsieva tragédiu a nešťastie v mnohých rodinách. Určite aj táto krajina má sa na to pozrieť a stretávame sa každý vo svojom okolí s úžerníkmi, a to nielen tými, ktorí sú tuná spomínaní snáď cez túto reklamu, ktorá beží na TA3, ja som to nevidel, ale to je aj v novinách a všade okolo seba to máme. Naozaj sa treba nad tým veľmi vážne zamyslieť, aby to úžerníctvo sme eliminovali na minimum, a pokiaľ by sa to dalo, najlepšie by to bolo vykoreniť. Ďakujem veľmi pekne.
Ledecký, Vladimír, poslanec NR SR (2022-10-18):
Vážený pán predsedajúci, vážené panie poslankyne, vážení páni poslanci, dovoľte mi predložiť na informáciu Národnej rade Slovenskej republiky o prerokovaní vládneho návrhu, ktorým sa dopĺňa zákon č. 296/2020 Z. z. o 13. dôchodku a o zmene a doplnení niektorých zákonov v znení zákona č. 171/2022 Z. z., tlač 1205. Národná rada Slovenskej republiky uznesením č. 1686 zo 4. októbra 2022 pridelila predmetný návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci. Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie návrhu zákona v druhom čítaní vo výboroch. Predmetný návrh zákona prerokoval a odporučil Národnej rade Slovenskej republiky schváliť ústavnoprávny výbor. Výbor pre financie a rozpočet a výbor pre sociálne veci o vládnom návrhu nerokovali, pretože neboli uznášaniaschopné. Z uznesenia Výboru Národnej rady Slovenskej republiky nevyplývajú žiadne pozmeňujúce návrhy. O návrhu spoločnej správy výborov vrátane záverečného stanoviska k návrhu zákona gestorský výbor na svojej 83. schôdzi dňa 5. októbra 2022 nerokoval, nakoľko nebol uznášaniaschopný. Výbor ma poveril, aby som podľa § 80 ods. 2 zákona o rokovacom poriadku Národnej rady Slovenskej republiky podal informáciu o výsledku rokovania výborov a predložil návrh na ďalší postup. Pán predseda, prosím, otvorte rozpravu.
Grendel, Gábor, podpredseda NR SR (2022-02-08):
Prerušujem teraz schôdzu do 11.05 h, kedy budeme pokračovať hlasovaním o prerokovaných bodoch. (Prestávka.)
Zs. Simon, poslanec: (2008-05-20):
Pán kolega Jureňa, ak viete o nejakom porušení zákona, podajte trestné oznámenie. Ale ja by som pre osvieženie vašej pamäti upriamil na dátum 10. apríla 2007 Veľký Slavkov a rad ďalších problémov, ktoré vznikli. A evidentne v tom období ministrom ste boli vy. To znamená, že v týchto veciach konajú orgány činné v trestnom konaní. Pán kolega Martinák, treba si naštudovať súčasne platný ešte štatút Slovenského pozemkového fondu, kompetencie správnej rady a dozornej rady. A budete mať presne to isté, čo máte dnes napísané v rade fondu. To znamená, že meritórne sa nič nezmení, zmení sa len spôsob nominovania týchto ľudí do týchto orgánov. Pán kolega Kvorka, nehnevajte sa, musím úprimne povedať, že mne nezáleží na tom, aby opozícia mala kontrolu v Slovenskom pozemkovom fonde. Skôr si myslím, že vláda musí niesť zodpovednosť za riadenie tohto štátu, o čo zjavne nemá záujem. A prenáša zodpovednosť na Národnú radu ako zákonodarnú moc miesto výkonnej moci, ktorú by mala zastávať sama. A doteraz táto kontrola existovala, pretože poslanecké prieskumy bolo možné vykonať. Skôr si myslím, že tou systémovou zmenou, že nedáme nikomu náhradný pozemok, dáme len peniaze, zanikne podstata problému. A pre mňa, za mňa nech ktokoľvek sedí v orgánoch Slovenského pozemkového fondu, ten problém nebude. Ale pokiaľ to zostane v tejto rovine, tak tá zodpovednosť tam je. A dúfam, keď sa tam nájde po tejto novele nejaká tá zmena alebo problém, tak neodstúpi minister, ale odstúpi predseda vlády. Ďakujem.
T. Cabaj, podpredseda NR SR: (2009-12-10):
Slovo má pani poslankyňa Zdenka Kramplová, pripraví sa Stanislav Kahanec.
Majorová Garstková, Jana, poslankyňa NR SR (2023-05-24):
Pán kolega Vetrák, ja sa ti chcem poďakovať za predloženie tohto návrhu zákona. Po vypuknutí epidémie alebo pandémie vyšla Národná rada Slovenskej republiky v ústrety samosprávam a prijala legislatívnu zmenu, ktorou sa upravila aj možnosť voľby hlavného kontrolóra. V dôsledku nedokonalosti prijatej legislatívy zmeny došlo k legislatívnej zmene, došlo k situácii, že v niektorých samosprávach aj napriek spôsobilosti poslancov doteraz si nezvolili nového kontrolóra, lebo, ako si povedal, si vykladali tento návrh, ktorý tu bol, podľa seba, aj keď starému kontrolórovi už uplynulo funkčné obdobie, napríklad môžem uviesť takéto mesto – Kežmarok, kde súčasnému kontrolórovi uplynulo funkčné obdobie už zhruba pred rokom. Návrh zákona túto v podstate kvázi takú anomáliu odstraňuje a posilňuje aj v ďalších častiach nejaké tie, tie práva alebo možnosti pre občanov a svoju, svojím hlasom tento zákon určite podporím. Ďakujem pekne za slovo.
Blanár, Juraj, poslanec NR SR (2020-09-17):
Pán kolega Blaha, na úvod len taká malá vsuvka, pretože mnohí predrečníci vo faktických poznámkach už spomenuli tie fakty, ktoré som chcel aj ja zdôrazniť, ale doplním, že ste hovorili, že pravicová vláda, a ja poviem ešte aj liberálna. Pretože táto liberálna vláda sa už prostredníctvom jednej zo strán pokúšala legalizovať marihuanu a teraz sa pokúšajú legalizovať potratovú tabletku a nevieme ešte, kde chcú zájsť. Ale to, čo ste povedali o tom sociálno-spoločenskom rozmere tzv. striebornej ekonomike, je naozaj veľmi dôležitý fakt, ktorý si je potrebné zobrať do úvahy. Veď si len zoberte, ak sa tu bavíme možno veľakrát takým spôsobom nie celkom primeraným o dôchodcoch, tak to je nenáležité. A myslím si, že práve seniori by mali byť tí, ktorí by mali cítiť ten benefit zo spoločnosti a z generácií, ktoré vychovali. A to, čo sme navrhli ako 13. dôchodok, bol prirodzený vývoj, ktorý sa napĺňal aj ekonomicky, vážené dámy a páni v koalícii, ktorí to nechcete pochopiť. Ale mňa mrzí jedna vec, že práve SME RODINA bola tá, ktorá bola takmer najsociálnejšia. Mal som niekedy pocit, že chce byť sociálnejšia ešte ako sociálna demokracia. Za všetko hlasovali, ba dokonca brali aj naše témy. Ale dobre, išlo nám o dobrú vec a sme to vítali, lebo aj za to hlasovali. Tak nechápeme teraz, prečo tá strana, ten minister, ktorý bol v tej strane, ktorý hlasoval za 13. dôchodok, dnes príde a predkladá tu, že to nebude 13. dôchodok, že ľuďom dôchodcom zoberú 280 mil. a že to bude len sociálna dávka. Pán minister, vráťte sa z krátkej cesty, ešte raz vás vyzývam. Ďakujem.
P. Paška, predseda NR SR: (2010-01-20):
(Hlasovanie.) 137 prítomných, všetci boli za návrh. Návrh sme postúpili do druhého čítania.
Kollár, Jozef, poslanec NR SR (2010-11-05):
Ďakujem pekne, pán predsedajúci. Konštatujem, že predmetný vládny návrh zákona bol doručený Národnej rade s tým, že vláda požiadala prerokovať tento zákon prostredníctvom skráteného legislatívneho konania. Predseda Národnej rady v zmysle § 70 ods. 1 zákona Národnej rady o rokovacom poriadku a podľa legislatívnych pravidiel ho zaradil na dnešné rokovanie 8. schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti v zmysle rokovacieho poriadku. Z hľadiska vecného rovnako zastávam stanovisko, že rieši závažnú problematiku. Je v súlade s Ústavou Slovenskej republiky a ostatnými všeobecne záväznými právnymi predpismi. Jeho osobitná časť obsahuje odôvodnenie jednotlivých ustanovení návrhu. A obsahuje aj doložku zlučiteľnosti s právom Európskej únie a doložku vybraných vplyvov. Po rozprave odporučím, aby Národná rada Slovenskej republiky uvedený návrh zákona prerokovala v druhom čítaní a v súlade s rozhodnutím predsedu Národnej rady č. 154 zo 4. novembra aby ho prerokovali aj výbor pre financie a rozpočet a ústavnoprávny výbor. Pán predsedajúci, prosím, otvorte rozpravu k tomuto vládnemu návrhu zákona.
Bugár, Béla, podpredseda NR SR (2011-07-06):
Nech sa páči, prezentujme sa a hlasujme. (Hlasovanie.) Prítomných 150 poslancov, za 3, proti 21, zdržalo sa 126 poslancov. Túto časť pozmeňujúceho návrhu pána poslanca Beblavého sme neschválili. Nech sa páči.
Michelko, Roman, poslanec NR SR (2024-06-20):
Ďakujem za slovo. Aký sladký život by bol bez opozície, ale dobre, ideme. Vážený pán predsedajúci, v rozprave vystúpilo 23 poslancov a štyria poslanci podali pozmeňujúce a doplňujúce návrhy. Pán predsedajúci, najskôr dajte hlasovať o skrátení lehoty podľa § 83 ods. 4 rokovacieho poriadku.
Kaliňák, Robert, poslanec NR SR (2011-09-14):
Pán predseda, keďže ostatných neupozorňujete, že nereaguje na predrečníkov, môžem aj ja reagovať na kohokoľvek. Ďakujem.
M. Fronc, poslanec: (2007-02-06):
Otázka vysielania príslušníkov ozbrojených síl je mimoriadne vážna vždy a v KDH sa touto otázkou vždy veľmi vážne zaoberáme. Takpovediac v predstihu sme čosi podobné predpokladali. A preto sme si objasňovali situáciu. Navštívili sme Generálny štáb Armády Slovenskej republiky, kde sme si zistili technické možnosti vysielania príslušníkov Armády Slovenskej republiky. Takisto sme navštívili ministerstvo zahraničia, aby sme poznali koncepciu vysielania príslušníkov Armády Slovenskej republiky v rámci rôznych misií. Uvedomujeme si pritom aj jednu veľmi dôležitú vec, že Slovenská republika musí prevziať svoj diel zodpovednosti pri zaistení mieru a bezpečnosti vo svete. Ale pri vysielaní na územia, hlavne potenciálneho konfliktu alebo prebiehajúceho konfliktu, vždy treba podľa nás zvážiť niekoľko významných skutočností. Jednak je to dôvod, poslanie vyslaných ozbrojených síl Slovenskej republiky, miera ich bezpečnosti v konfliktnom priestore, materiálne a technické možnosti Slovenska a, samozrejme, aj politický dopad takéhoto vyslania. Konkrétne pre vyslanie do Libanonu by som rád povedal, že ide o oblasť, ktorá je významná pre zabezpečenie mieru pre Európske spoločenstvo, a teda aj pre Slovensko vzhľadom aj na pomerne relatívnu geografickú blízkosť tohto priestoru. Takisto v súčasnosti nemožno hovoriť o tom, že tento priestor je vysoko rizikový, i keď domnievame sa, že práve v prípade Libanonu tá vec je ťažko predvídateľná a situácia sa môže veľmi rýchlo zmeniť. Na druhej strane, samozrejme, materiálne možnosti Slovenska v tomto smere nie sú problémom aj vzhľadom na to, že je to misia OSN, kde, čo sa týka financovania, je tam aj čiastočné hradenie z prostriedkov OSN. Ale čo pokladám ja za dôležité, jednak je to, že naozaj ide o misiu OSN, ktorá má vysokú prestíž. A myslím si, že z tohto pohľadu je to dôležité, že Slovensko posiela svojich príslušníkov na takúto misiu. Vzhľadom na to, čo som povedal, sa domnievame, že túto misiu treba vyslať a treba podporiť návrh predložený vládou. Ďakujem.
Pleštinská, Zita, poslankyňa NR SR (2023-05-18):
Pán predseda, pozývam členov výboru pre európske záležitosti na 76. schôdzu výboru pre európske záležitosti, ktorá sa uskutoční zajtra, v piatok 19. mája 2023 o 8.30 hod. v miestnosti č. 149. Ďakujem. (Prestávka.)
Herák, Ján, poslanec NR SR (2020-11-24):
Ďakujem pekne. Vážený pán predsedajúci, vážené pani poslankyne, vážení páni poslanci, dovoľte mi predložiť spoločnú správu výborov Národnej rady Slovenskej republiky o prerokovaní návrhu poslankyne Národnej rady Slovenskej republiky Petry Krištúfkovej na vydanie zákona, ktorým sa mení zákon č. 280/2019 Z. z., ktorým sa mení a dopĺňa zákon č. 448/2008 Z. z. o sociálnych službách a o zmene a o doplnení zákona č. 455/1991 Zb. o živnostenskom podnikaní v znení neskorších predpisov. Národná rada Slovenskej republiky uznesením č. 383 z 3. novembra 2020 pridelila predmetný návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci. Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie návrhu zákona v druhom čítaní vo výboroch. Predmetný návrh zákona, tlač 281, prerokovali a odporučili Národnej rade Slovenskej republiky schváliť oba určené výbory. Z uznesení výborov Národnej rady Slovenskej republiky pod bodom III tejto spoločnej správy vyplýva jeden pozmeňujúci návrh. Gestorský výbor odporúča návrh zákona schváliť v znení schváleného pozmeňujúceho návrhu. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 78 z 24. novembra 2020. Týmto uznesením ma výbor zároveň poveril, aby som na schôdzi Národnej rady Slovenskej republiky pri rokovaní o predmetnom návrhu zákona informoval o výsledku rokovania výborov a predkladal návrhy v zmysle príslušných ustanovení zákona o rokovacom poriadku Národnej rady. Pán predsedajúci, otvorte, prosím, rozpravu.
Přidal, Alojz, poslanec NR SR (2012-07-27):
Pán poslanec Kondrót, skutočne obdivuhodný výkon. Aj keď dve chybičky tam boli. Pre zápis by som len chcel povedať, že v treťom riadku namiesto zákona č. 1/1998 Z. z., ste prečítali zákona číslo 1/'98 Z. z. a v piatom riadku namiesto zákona č. 553/2001 Z. z., ste prečítali 553/1001 Z. z. a potom na strane tretej, rímska III ste namiesto po ôsme prečítali po siedme a namiesto po deviate po ôsme. Ale oceňujem váš výkon, naozaj. Nebudem žiadať, aby ste to čítali ešte raz. Ďakujem.
Jurinová, Erika, podpredsedníčka NR SR (2012-06-26):
Ďakujem pekne. Pán Jozef Viskupič.
Laššáková, Jana, podpredsedníčka NR SR (2015-04-16):
Pán poslanec Fronc, nie je prítomný. (Reakcie z pléna.) Pán poslanec Kaník nie je prítomný. (Reakcie z pléna.) Pán poslanec Viskupič, nech sa páči. (Reakcie z pléna.) Páni poslanci, poprosím... (Reakcie z pléna.) Pán poslanec Martvoň, no... (Reakcie z pléna.) Ale, pán poslanec...
Hrnčiar, Andrej, podpredseda NR SR (2018-09-13):
Nasledujúcim bodom programu je druhé čítanie o návrhu poslankýň Národnej rady Slovenskej republiky Aleny Bašistovej, Jany Vaľovej a Magdalény Kuciaňovej na vydanie zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov . Návrh zákona je uverejnený ako tlač 1028. Spoločná správa výborov má tlač 1028a. Dávam slovo poslankyni Alene Bašistovej, aby návrh zákona odôvodnila.
Jurinová, Erika, podpredsedníčka NR SR (2012-08-09):
Ďakujem, pán minister. Zaujmite svoje miesto. Prosím spoločného spravodajcu z výboru pre sociálne veci pána poslanca Jána Podmanického, aby nás informoval o výsledku rokovania výborov a aby odôvodnil návrh a stanovisko gestorského výboru. Nech sa páči.
Hrnčiar, Andrej, podpredseda NR SR (2016-05-20):
Ďakujem. Dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Petrovi Štarchoňovi.
M. Hort, podpredseda NR SR: (2007-09-19):
S faktickými poznámkami na jeho vystúpenie sa prihlásili pán poslanec Frešo, pani poslankyňa Tkáčová, pani poslankyňa Nachtmannová a pán poslanec Ďuračka. Končím možnosť prihlásenia sa s faktickými poznámkami. A slovo má pán poslanec Frešo. Nech sa páči.
Zmajkovičová, Renáta, podpredsedníčka NR SR (2014-10-30):
Pán poslanec Hlina.
Kotleba, Marian, poslanec NR SR (2016-11-30):
Pán poslanec Číž, ja som vnímal vaše vystúpenie ako pokus obhájiť novelu rokovacieho poriadku, ako reakciu na istú potrebu, ktorú vnímate v rámci vládnej koalície, potrebu eliminovať nejaké nežiaduce javy, ktoré sa tu začali vyskytovať v tomto pléne Národnej rady Slovenskej republiky. Viackrát ste spomenuli vo svojom vystúpení právo na nejakú vzájomnú úctu a rešpektovanie a slušné správanie. Ja vám však chcem povedať, že okrem teda vášho kolegu Blahu, vy áno, váš klub sa nezapája do tých osočovaní a nadávok voči našim poslancom, ale je tu mnoho iných ďalších poslancov, ktorí nám bežne nadávajú, označujú nás za fašistov, neviem čo všetko, a túto otázku tiež táto novela nerieši. A my, keďže sa nechceme znižovať na úroveň týchto ľudí, tak im to nevraciame rovnakým metrom ani im to nevraciame metrom v štýle pána poslanca Osuského. Ale keď sa ja na to pozriem z tohto pohľadu, tak vaša novela túto otázku nerieši a to znamená, nedá sa povedať, že by bola nejaká komplexná. A ten pokus, tá jednostranná snaha teda eliminovať niektoré tie z vášho pohľadu negatívne javy sa môže javiť potom na tej druhej strane zase ako pokus o diktatúru. Čiže možno keby ste to trošku viac tak komplexnejšie poňali, tak by s tým bol menší problém. Ďakujem pekne.
Laššáková, Jana, podpredsedníčka NR SR (2013-06-18):
Na vystúpenie pána poslanca s faktickými poznámkami osem pánov poslancov. Končím možnosť prihlásiť sa s faktickými poznámkami. Nech sa páči, pán poslanec Galko.
Jurinová, Erika, podpredsedníčka NR SR (2012-07-31):
Ďakujem pekne pánovi ministrovi S faktickými poznámkami sa prihlásili piati páni poslanci. Pán poslanec Frešo, Štefanec, Kaník, Mihál, Novotný. Uzatváram možnosť prihlásiť sa. Nech sa páči, pán poslanec Frešo.
Glváč, Martin, podpredseda NR SR (2017-05-18):
Pani poslankyňa Kiššová.
Kaliňák, Robert, podpredseda vlády a minister vnútra SR (2015-03-12):
Ďakujem pekne. Vážený pán predseda a podpredsedovia, poslanci, dámy poslankyne, páni poslanci, vážený pán poslanec, podľa § 14 ods. 1 druhá veta zákona č. 553/2002 o sprístupnení dokumentov o činnosti bezpečnostných zložiek štátu z rokov 1939 až 1989 a o založení Ústavu pamäti národa a o doplnení niektorých zákonov dvoch členov volí a odvoláva na návrh určeného výboru Národná rada Slovenskej republiky a jedného člena vymenúva a odvoláva minister spravodlivosti Slovenskej republiky. Aktuálne zloženie Dozornej rady Ústavu pamäti národa je Juraj Hamulák, PhD., predseda Dozornej rady Ústavu pamäti národa, za člena zvolený v Národnej rade 22. apríla 2009, za predsedu rady zvolený 22. mája 2009. Potom Dr. László Bukovský, člen, zvolený v Národnej rade 22. apríla 2009 a Mgr. Michal Král, člen, menovaný ministrom spravodlivosti v roku 2009. Z uvedeného je zrejmé, že doktor Hamulák bol zvolený za člena Dozornej rady Ústavu pamäti národa poslancami Národnej rady Slovenskej republiky, a ak sa uvoľní toto miesto v Dozornej rade, bude úlohou Národnej rady Slovenskej republiky zvoliť nového člena. Vážený pán poslanec, vo vzťahu k vašej otázke je preto potrebné uviesť, že minister spravodlivosti Slovenskej republiky nemôže využiť právo vymenovať člena dozornej rady, ale ide o pozíciu, ktorú má obsadiť Národná rada Slovenskej republiky. Ďakujem pekne za pozornosť.
Halgašová, Jarmila, poslankyňa NR SR (2023-02-08):
Vážený pán predsedajúci, vážené kolegyne, kolegovia, ďakujem veľmi pekne. Aj ja budem stručná a budem možno viac faktická. V dôvodovej správe sa píše, že v súvislosti so zlúčením štátneho podniku Lesopoľnohospodársky majetok Ulič, štátny podnik so štátnym podnikom Lesy Slovenskej republiky, štátny podnik má dôjsť na základe rozhodnutia ministerstva pôdohospodárstva, a teda že sa jedná o legislatívno-technickú úpravu. Tak ja si dovolím poukázať na zákon o úprave vlastníckych vzťahov k pôde, kde sa teda hovorí o tom, že nehnuteľnosti vo vlastníctve štátu uvedené v § 1 ods. 1 spravuje právnická osoba zriadená zákonom s výnimkou: a) pozemkov, na ktorých hospodária Národný žrebčín Topoľčianky, štátny podnik Závodisko, štátny podnik Bratislava, Agrokomplex – Výstavníctvo Nitra, štátny podnik, Plemenárske služby Slovenskej republiky, štátny podnik a Lesopoľnohospodársky majetok Ulič, štátny podnik a Lesy Slovenskej republiky. V bode, v písmene b) hovorí, nehnuteľnosti uvedených v § 1 ods. 1 písm. b) a c), s ktorými hospodári Národný žrebčín Topoľčianky, štátny podnik a Závodisko, štátny podnik Bratislava, Agrokomplex – Výstavníctvo Nitra, štátny podnik, Plemenárske služby Slovenskej republiky, štátny podnik a Lesopoľnohospodársky majetok Ulič, štátny podnik, Lesy Slovenskej republiky a ktoré spravuje organizácia ochrany prírody a krajiny. Pozemkový fond nespravuje obytné budovy, hospodárske budovy a iné stavby slúžiace lesnej výrobe alebo vodného hospodárstvu, ktoré s ňou súvisia a ktoré spravujú právnické osoby podľa osobitného predpisu. Zároveň zákon sa vzťahuje na pôdu, ktorú tvorí poľnohospodársky pôdny fond alebo do neho patrí a v rozsahu ustanoveným týmto zákonom aj na pôdu, ktorú tvorí lesný pôdny fond, na obytné budovy, hospodárske budovy a iné stavby, na obytné a hospodárske budovy a stavby slúžiace poľnohospodárskej a lesnej výrobe alebo s ňou súvisiacemu vodnému hospodárstvu včítane zastavených pozemkov a na iný poľnohospodársky majetok uvedený v § 20. Chcem tým povedať, veľmi stručne, čiže pozemky, na ktorých hospodária Lesy Slovenskej republiky, nerovná sa pozemky, na ktorých hospodária Lesohospodársky majetok Ulič, a asi sa zhodneme v tom, že pozemky, na ktorých hospodária Lesy Slovenskej republiky, je oveľa viac a tie, na ktorých hospodári Lesohospodársky majetok Ulič. Je to preto, je preto potrebné to čítať aj v kontexte toho paragrafu, ktorý som čítala, a treba to rozlíšiť, či je pôdny alebo lesný fond, a skrýva sa za tým určite viac ako len legislatívno-technická úprava. Prečo v tomto ustanovení pôvodne neboli uvedené Lesy Slovenskej republiky ako výnimka z pravidla... (Prerušenie vystúpenia predsedajúcim.)
Dostál, Ondrej, poslanec NR SR (2017-02-10):
Ja tu v tejto debate vystupujem ako kritik pána poslanca Beblavého a kritik jeho návrhu teda, aby som bol presný. Ale počúvajúc pána poslanca Číža a jeho kolegyňu Vaľovú, musím sa ho zastať a poprosím pani poslankyňu Vaľovú, aby nevykrikovala. Pán poslanec Beblavý, ak som dobre počul, tak konštatoval, že nepočul od pána Číža nič zaujímavé a významné a možno vôbec nič k téme regionálnej samosprávy. A pán Číž mu tu vymenoval študijné pobyty, ktoré absolvoval v zahraničí. Tak ja mu k tomu gratulujem, že má v zahraničí študijné pobyty, ale to nehovorí nič o tom, ako on prispel k debate o reforme verejnej správy na Slovensku. Pokiaľ ide o tú chartu miestnej samosprávy, nevolá sa to charta regionálnej samosprávy, ale miestnej samosprávy, tak tá síce rieši alebo môže riešiť aj regionálnu úroveň, ale teda článok 13 tejto charty hovorí, že orgány, na ktoré sa vzťahuje a princípy miestnej samosprávy obsiahnuté v tejto charte platia pre všetky kategórie miestnych orgánov existujúce na území zmluvnej strany. Každá zmluvná strana však zároveň môže pri uložení ratifikačnej listiny, listinného prijatia alebo schválení špecifikovať kategórie miestnych a regionálnych orgánov, na ktoré chce pôsobnosť charty obmedziť alebo ktoré chce z jej pôsobnosti vyňať. Neviem o tom, že by Slovenská republika oznámila, že chce vzťahovať toto aj na VÚC-ky, ale aj keby to bolo, tak to neznamená, že VÚC-ky nemožno zrušiť, ako to už povedal kolega Beblavý. A hlavne, vy sa odvolávate na chartu, keď sa vám to hodí, ale tento štát chartu nedodržiava. Flagrantne ju porušuje napríklad, pokiaľ ide o financovanie obcí a miest, lebo im nedáva potrebné financie, ktoré sú potrebné na výkon kompetencií, ktoré sú... (Prerušenie vystúpenia časomerom.)
P. Hrušovský, podpredseda NR SR: (2001-09-20):
(Hlasovanie.) Prítomných 132, za návrh 128, zdržali sa 3, nehlasoval 1. Bod 89 sme schválili.
Fecko, Martin, poslanec NR SR (2012-12-18):
Ďakujem pekne. Pán kolega, ďakujem, že si tu spomenul aj tých našich statočných ľudí. Statočných ľudí, o ktorých možno nikto ani nezakopne, to je to svedomie tohto národa, ktoré tu ešte máme, a tu sú tie perly, ktoré by sa mali objaviť aj v médiách, aby sme vedeli ukázať vzor pre tú ďalšiu generáciu, ktorá potrebuje vzory. Lebo keď ich nemá, nevie, ako má žiť, ako sa má postaviť k životu a v Smotánke ich nenájde, keď sa pozrie do televízie. Takže to je tá morálna kríza, ktorú tu máme tiež okrem iného. A to, ako si povedal, že tebe hovoria, ty si iba ten lesník, ty sa rozumieš iba tomu. Bodaj by sme sa dožili toho, aby v parlamente boli poslanci, ktorí sú odborníci na príslušnú vec a chcú dať svoje know-how v prospech národa. To by som bol veľmi rád, aby sme mohli aj v tých našich výboroch, ktoré sú odborné, debatovať o odborných veciach s odborníkmi. A to by bola, by som povedal, najvyššia úcta k našim občanom, že takíto ľudia by sa v parlamente našli. Ďakujem pekne ešte raz, pán kolega, a držíme si navzájom palce, aby sme to všetko spoločnými silami zvládli. Ďakujem.
Paška, Pavol, predseda NR SR (2012-09-25):
Hlasujeme. (Hlasovanie.) 138 prítomných, všetci boli za. Návrh sme pridelili výborom a určili lehoty na prerokovanie. Odhlasovali sme prerokované body, dámy a páni. Chcem vás ešte požiadať o dve zmeny v programe. Jedna je na základe požiadavky pána prvého námestníka generálneho prokurátora, aby mohol svoju správu vzhľadom na zahraničnú pracovnú cestu uviesť v stredu 26. septembra o 14.00 hodine. Je všeobecný súhlas? (Súhlasná reakcia pléna.) Čiže zajtra o 14.00 hodine. A pani poslankyňa Nicholsonová ma požiadala, či by mohla predniesť svoj návrh zákona. Ktorý to je, pani poslankyňa? Tlač mi povedzte. (Reakcia poslankyne.) Čiže tlač 151 dnes po hlasovaní o 17.00 hodine. Je všeobecný súhlas? (Nesúhlasná reakcia pléna.) Nie? Tak hlasujeme. (Hlasovanie.) 135 prítomných, 94 za, 5 proti, 28 sa zdržalo, 8 nehlasovali. Odsúhlasili sme túto zmenu v programe 7. schôdze. Ďakujem pekne. Budeme pokračovať v prerušenej rozprave. Vyhlasujem krátku prestávku do 11.15 hod. Poprosím tých, ktorí majú záujem o rozpravu, aby, samozrejme, boli v sále, a poprosím aj navrhovateľa, aj spravodajcu, aby o 11.15 hod. boli k dispozícii. Ďakujem. Ešte prepáčte, pán poslanec Abrhan, nech sa páči.
Blahová, Natália, poslankyňa NR SR (2017-04-06):
Vážené kolegyne, vážení kolegovia, po dlhej noci si vypočujte babské táraniny. (Smiech v sále.) Keď je záujem štátnej moci v kolízii s právami tých najbezbrannejších v našej spoločnosti, štátne orgány postupujú tak, aby ochránili seba aj na úkor maloletých detí. Robia to tak často. Teraz však s nebývalou intenzitou, a to za obzvlášť nechutných okolností, keď hovoríme o týraní a zneužívaní detí zverených štátu. Táto situácia je extrémne neakceptovateľná a neudržateľná, je v rozpore so zákonmi, platnými zmluvami a medzinárodnými dohovormi, ktorými je Slovensko viazané. Takéto konanie spôsobuje obrovské strádanie maloletých detí zverených do starostlivosti štátu. Takéto konanie spôsobuje morálny rozvrat v rezorte a spôsobuje to, že Slovensko je z hľadiska zmluvným strán medzinárodných dohovorov vytláčané na perifériu vyspelých krajín Európy. Tento škandál má rozmery, ktoré túto krajinu presahujú svojou obludnosťou. Počuli sme množstvo argumentov a závažných nových zistení, ktoré hovoria o tom, prečo treba ministra práce Jána Richtera okamžite odvolať. Vládna koalícia neponúkla jeden jediný argument k tomu, prečo by tomu tak nemalo byť. A ak ste sa, vážení páni poslanci a vážený pán minister, počúvali, musíte uznať, že ste ničím nevyvrátili masívne podozrenia o tom, že úmyselne kryjete závažné porušenia zákona. Táto schôdza vyzerá ako rozhodnutie ministerstva o tom, prečo treba akreditáciu zariadeniu nechať. Výrok hovorí, akreditácia sa nezrušuje, ale odôvodnenie bolo napísané tak, ako by sa zrušovalo. Rovnako aj táto schôdza. Počas celej schôdze sme počúvali hutné argumenty, prečo treba ministra práce, sociálnych vecí a rodiny odvolať, a predpoklad je, že rozhodnutie poslancov bude – nezrušuje. Po všetkom, čo sme tu doteraz počuli, rada by som ešte raz a naposledy vyzvala ministra práce Jána Richtera k tomu, aby hneď odstúpil. Nedokážete obhájiť neobhájiteľné. Pán minister, zlyhali ste. Ohrozili ste bezbranné deti, nesiete za to plnú politickú aj osobnú zodpovednosť! Situácia je neudržateľná. Odíďte! (Potlesk.)
Zelník, Štefan, poslanec NR SR (2017-10-10):
Vážený pán predsedajúci, v rozprave k návrhu zákonu vystúpili dvaja poslanci a dve poslankyne. Pán poslanec Suchánek podal návrh, a preto, aby sme mohli hlasovať o pozmeňujúcom návrhu, budeme hlasovať o skrátení lehoty podľa § 83 ods. 4 zákona o rokovacom poriadku a navrhujem hlasovanie dnes o piatej. Ďakujem.
B. Bugár, podpredseda NR SR: (2004-03-11):
(Hlasovanie.) Prítomných 133, za 131, proti 1, zdržal sa 1. Konštatujem, že návrh uznesenia sme schválili. Pristúpime k hlasovaniu o vládnom návrhu zákona o Európskom zoskupení hospodárskych záujmov, ktorým sa mení a dopĺňa zákon č. 595/2003 Z. z. o dani z príjmov (tlač 504). Pán poslanec Miklušičák, nech sa páči. J. Miklušičák, poslanec: Ďakujem, pán predsedajúci. Najskôr budeme hlasovať o bodoch spoločnej správy, tak ako to navrhol gestorský výbor, spoločne o bodoch 1, 2, 3, 5 a 6 s návrhom gestorského výboru schváliť ich, osobitne o bode 4 s návrhom gestorského výboru neschváliť ho a osobitne o bode 7 bez odporúčania gestorského výboru. Pán predsedajúci, dajte hlasovať spoločne o bodoch 1, 2, 3, 5 a 6 spoločnej správy s odporúčaním gestorského výboru schváliť ich.
Paška, Pavol, predseda NR SR (2012-08-01):
Nech sa páči, pán poslanec.
Kozelová, Monika, poslankyňa NR SR (2021-06-15):
No, pán poslanec Blaha, počúvala som vás fakt dosť dlho a normálne som začala premýšľať, kto je väčší rozprávkar, či to bol Dobšinský, alebo vy teda. Ale mám pre vás dobrú správu, vyhrávate. Mne je až ľúto, že ste neštudovali scenáristiku, lebo váš seriál „Ako som pravde vykrútil krk“, to by bol fakt bestseller a ja ako dramaturgička teda to dokážem rozpoznať. Takže prosím vás, začnite písať scenáre, bude to fakt výborné.
Hrnčiar, Andrej, podpredseda NR SR (2017-06-21):
Reakcia na faktické poznámky pán poslanec Dostál.
Bugár, Béla, podpredseda NR SR (2019-09-12):
Pani poslankyňa, keby ste chvíľku počkali. Páni poslanci, keď chcete debatovať, nech sa páči, smerom von. Rušíte vystupujúcu pani poslankyňu. Nech sa páči.
Pleštinská, Zita, poslankyňa NR SR (2020-06-10):
Ďakujem, pán predsedajúci. Chcela by som poďakovať Marekovi Šefčíkovi za príspevok v rozprave o Správe o činnosti Ústavu pamäti národa. Príspevok dopĺňa správu o ďalšie fakty a upozorňuje na veci, na ktoré je potrebné nájsť odpovede. Ústav pamäti národa je dielom Jána Langoša, ako povedal. Určite by bol tiež za to, aby sme nekrivili minulosť. Minulosť je všetko dianie, ktoré sa už uskutočnilo, ktoré nemožno už ani zmeniť, ani ovplyvniť a ktoré je pevne a nemeniteľne usporiadané v časovo uplynulom období nachádzajúcom sa na časovej osi pred súčasnosťou. Minulosť nemožno zmeniť. Z minulosti sa musíme poučiť. Ďakujem.
Ritomská, Mária, poslankyňa NR SR (2014-09-09):
Ďakujem, pán predseda. Pán predseda, chcem doplniť do rokovania parlamentu nasledovné dva body. Nikto sa občanov nepýtal, tak sa opýtajme aspoň poslancov Národnej rady, kto ako vníma túto vec: po prvé, žiadam hlasovať o nesúhlase s prítomnosťou cudzích vojsk NATO na území Slovenska; a po druhé, žiadam, aby sme hlasovali o zrušení zmluvy Slovenska s NATO. Uvediem prečo. Správy z Walesu hovoria, že na Slovensku chcú USA vybudovať základne NATO maskované akože logistikou či skladmi munície. Vieme, čo je armádna logistika. Sú to predovšetkým komunikačné uzly, teda cieľ najvyššej priority. V júli pán premiér Fico povedal, že on je proti prítomnosti USA vojsk. Na Sliači cvičia americkí vojaci už od 1. júna 2014. Prečo nás klame naša vláda? Máme čakať na popravu pokorne ako ovce...? (Prerušenie vystúpenia časomerom.)
Laššáková, Jana, podpredsedníčka NR SR (2014-01-30):
S reakciou pán poslanec Muňko, nech sa páči.
Hrušovský, Pavol, podpredseda NR SR (2011-07-01):
Pán poslanec Fořt.
Bugár, Béla, podpredseda NR SR (2011-12-08):
Vyhlasujem rozpravu o tomto bode programu za skončenú. Pán minister, nech sa páči, môžete zaujať stanovisko k rozprave.
Drobný, Stanislav, poslanec NR SR (2018-12-05):
Ďakujem. Natálka, dobre si to vystihla. Ja ťa ešte doplním. Adopcia alebo osvojenie dieťaťa je psychicky a administratívne náročný proces. Budúci rodičia musia byť pripravení na odhalenie svojho najprivátnejšieho súkromia pred úradníkmi, ktorí od nich vyžadujú potvrdenia o príjme, bezúhonnosti v bytových, rodinných a sociálnych pomeroch spolu s množstvom ďalšej dokumentácie. Obdobie, kedy sa možní rodičia pripravujú na prijatie dieťatka, si od nich vyžaduje disciplínu, sebazaprenie a obrovskú dávku trpezlivosti. Napriek mnohým administratívnym nedokonalostiam sa kompetentné úrady snažia o čo najdôležitejšie overenie osôb, ktoré si chcú dieťa osvojiť. Zmyslom je zabezpečiť opusteným deťom čo najstabilnejší domov, ktorý by ich integroval do spoločnosti a zaručil ich zdravý fyzický aj mentálny vývoj. Predložený návrh zákona v tomto zmysle neprichádza s novinkou, iba dopĺňa zoznam požiadaviek na zaručenie vyššie uvedeného. Ochrana detí pred možným zneužívaním či poruchou rodovej identity spôsobenou pedofilmi, zoofilmi či sexuálnymi deviáciami homosexuálov by preto nemala byť diskusiou, iba racionálnym konštatovaním. Ďakujem.
E. Angyalová, poslankyňa: (2002-10-15):
I. Presperín, doterajší podpredseda NR SR: Jaroslav Baška.
Hort, Milan, podpredseda NR SR (2011-02-02):
Ďakujem pekne, pán spravodajca. Zaujmite aj vy miesto určené pre spravodajcov. Otváram všeobecnú rozpravu. Konštatujem, že som nedostal žiadnu písomnú prihlášku, a tak sa pýtam, kto sa chce k tomuto návrhu poslaneckého zákona prihlásiť ústne? Pán poslanec Dušan Bublavý ako jediný. Uzatváram možnosť prihlásiť sa do rozpravy. Slovo má teraz v rozprave pán poslanec Bublavý. Nech sa páči.
Hrnčiar, Andrej, podpredseda NR SR (2016-09-22):
Ďakujem. Pán poslanec, chcete doplňujúcu otázku? Nie. Pokračujeme otázkou č. 2 od pána poslanca Igora Chomu: „Pán premiér, nepochybne summit Európskej únie v Bratislave prispel ku kredibilite Slovenskej republiky v Európe. Prispel aj k zvýšeniu bezpečnosti Slovenskej republiky?“
Kollár, Boris, predseda NR SR (2022-03-16):
Prosím, prezentujme sa a hlasujeme. (Hlasovanie.) Prítomných 129 poslancov, za 95, proti žiadny, zdržalo sa 34. Konštatujem, že sme schválili vládny návrh novely zákona č. 523/2004 Z. z. o rozpočtových pravidlách verejnej správy. Ďalej budeme hlasovať o bode 11 programu. Je to prvé čítanie o vládnom návrhu zákona, ktorým sa mení a dopĺňa zákon č. 371/2014 Z. z. o riešení krízových situácií na finančnom trhu, tlač 897. Prosím predsedu výboru pre financie a rozpočet poslanca Mariána Viskupiča, aby hlasovanie uviedol. Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 371/2014 Z. z. o riešení krízových situácií na finančnom trhu a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 897.)
Figeľ, Ján, podpredseda NR SR (2014-03-26):
Hej. Všetko si povedal, Paľo? Ďakujem pekne. Nech sa páči, pán spravodajca.
P. Hrušovský, podpredseda NR SR: (2002-08-19):
(Hlasovanie.) 92 prítomných, 82 za návrh, 2 proti, 3 sa zdržali, 5 nehlasovalo. Konštatujem, že Národná rada Slovenskej republiky na návrh Rady Slovenskej televízie odvolala Milana Materáka z funkcie ústredného riaditeľa Slovenskej televízie. Pán poslanec Budaj.
Laššáková, Jana, podpredsedníčka NR SR (2013-11-28):
S reakciou pán poslanec Huba, nech sa páči.
Kollár, Boris, predseda NR SR (2022-10-18):
Prosím, prezentujme sa a hlasujeme. (Hlasovanie.) 134 poslancov, za 61, proti 71, zdržal sa 1, nehlasoval 1. Konštatujem, že uvedený návrh, konštatujem, že Národná rada navrhované uznesenie neschválila. Hlasujeme, nasleduje hlasovanie o bode 123 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 144/2013 Z. z. o obchodovaní s určenými výrobkami, ktorým držba sa obmedzuje z bezpečnostných dôvodov. Je to tlač 1020. Dávam slovo spoločnému spravodajcovi z výboru pre hospodárske záležitosti, predsedovi tohto výboru, poslancovi Petrovi Kremskému, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 144/2013 Z. z. o obchodovaní s určenými výrobkami, ktorých držba sa obmedzuje z bezpečnostných dôvodov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov v znení neskorších predpisov a ktorým sa mení a dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov , tlač 1020.)
Sárközy, Irén, poslankyňa NR SR (2019-01-30):
Prostredníctvom Štátneho fondu rozvoja bývania štát už dlhodobo podporuje financovanie priorít, ktoré sú premietnuté v štátnej bytovej politike pri rozširovaní a zveľaďovaní bytového fondu. V súčasnosti jeho podpora smeruje predovšetkým do oblasti obstarávania nájomných bytov a do obnovy bytových budov. Záujem o tento nástroj je dôkazom, že aj pri existujúcich nastavených podmienkach patrí k významným prvkom zvyšovania kvality a dostupnosti bývania pre široký okruh žiadateľov. Cieľom nášho návrhu zákona je zaviesť výraznejšiu podporu pre mladé začínajúce rodiny, ktoré nie sú natoľko solventné, aby si mohli obstarať nové bývanie. Ide o mladých manželov do 35 rokov, ktorí uzavreli manželstvo najviac 12 mesiacov pred podaním žiadosti o poskytnutie podpory určenej na obstaranie aj staršieho bytu v bytovom dome alebo v rodinnom dome. Obstaranie staršieho bytu môže byť riešením pre mladomanželov a súčasne môže podporiť rozvoj vo vidieckych lokalitách. Tento úver bude poskytnutý za štandardných podmienok, ako je v prípade manželov, avšak s tým zvýhodnením, že prvých 15-tisíc eur možno poskytnúť s výhodnejšou úrokovou sadzbou. Zámerom zákona je pomôcť mladým rodinám osamostatniť sa, zjednodušiť im finančnú, finančne možnosť mať deti a podporovať tak pôrodnosť a demografický rast na Slovensku. Na základe tejto zmeny zákona (zaznenie gongu) tak mladomanželia budú môcť dostať úver vo výške 15-tisíc eur na 15 rokov s ročnou úrokovou sadzbou vo výške jedno percento fixovanou počas celej doby úveru. Zároveň pri narodení dieťaťa možno odpustiť 2-tisíc eur z výšky istiny úveru, pričom maximálna suma, ktorá môže byť takto odpustená z istiny úveru, predstavuje 6-tisíc eur. Návrh je tak jednoznačne smerovaný na podporu rodiny a detí. Ďalším cieľom návrhu je podpora obnovy bytového fondu na celom Slovensku. Najmä v obciach, na vidieku existuje veľký počet starších rodinných domov, z ktorých mnohé sú už dnes neobývané. Možnosť rekonštrukcie takýchto starších rodinných domov môže zatraktívniť bývanie v obciach, čo podporí i rozvoj na vidieku. Ďakujem pekne.
M. Hort, podpredseda NR SR: (2008-06-19):
Konštatujem, že som do rozpravy nedostal žiadnu písomnú prihlášku. A preto okrem toho, že otváram všeobecnú rozpravu, pýtam sa, kto sa chce do rozpravy prihlásiť ústne. Viliam Novotný ako jediný sa hlási k tejto problematike do rozpravy. Uzatváram možnosť prihlásiť sa do rozpravy ústne. Pán poslanec, máte priestor v rozprave, nech sa páči.
P. Paška, predseda NR SR: (2010-03-04):
Pán predseda výboru Kovarčík. Poprosím vás, pán podpredseda, keby sme vedeli trošku vaše odpovede, aj keď sú nesmierne zaujímavé, skrátiť, lebo je záujem zo strany poslancov a čas je limitovaný. Pán predseda výboru.
Lipšic, Daniel, poslanec NR SR (2014-07-03):
No ja chápem, že nemôžeme rokovať o zákone, ktorý nebol rokovaný na výbore, aj keď, ale tak ste to proste rozhodli hlasovaním. Čiže podľa mojej mienky bez iného rozhodnutia pléna nemôžeme ten zákon proste preskočiť, obávam sa.
B. Bugár, podpredseda NR SR: (2005-09-23):
(Hlasovanie.) Prítomných 111, za 107, zdržali sa 2, nehlasovali 2. Návrh sme schválili. Sme v treťom čítaní . Otváram rozpravu v rámci tretieho čítania. Pýtam sa, či sa hlási niekto do rozpravy. Nie. Končím možnosť prihlásiť sa do rozpravy. Vyhlasujem rozpravu za skončenú. Pán poslanec, môžeme pristúpiť k záverečnému hlasovaniu.
Grendel, Gábor, podpredseda NR SR (2023-06-21):
Pán poslanec Tomáš Lehotský s faktickou poznámkou.
Klus, Martin, poslanec NR SR (2016-05-18):
... a teda máme aj nejaký nepísaný duch zákonov, a to je možno tak trošku aj odpoveď pre pána Krajniaka, a pýtam sa potom, prečo máme spočívajúci mandát v Národnej rade Slovenskej republiky, prečo členovia vlády nie sú zároveň poslancami Národnej rady. No preto, lebo to asi bolo potrebné upraviť. Ak by takáto úprava nebola, tak som presvedčený o tom, že by sa tu našlo pár kamikadze, ktorí by do toho išli. A ja to rozhodne nepovažujem ani za morálne správne, preto aj tento návrh ústavného zákona. No a k tým ďalším niektorým návrhom alebo teda poznámkam, ktoré tu odzneli, potom veľmi rád aj prípadne osobne s ostatnými. Ďakujem pekne.
Pellegrini, Peter, predseda NR SR (2015-05-06):
Pán poslanec Hraško.
Zmajkovičová, Renáta, podpredsedníčka NR SR (2013-10-18):
Pán poslanec Poliačik tu nie je. Pán poslanec Martinák.